CELEX: 62009CA0063
Language: fi
Date: 2010-05-06 00:00:00
Title: Asia C-63/09: Unionin tuomioistuimen tuomio (kolmas jaosto) 6.5.2010 (Juzgado de lo Mercantilin n °4 (Espanja) esittämä ennakkoratkaisupyyntö) — Axel Walz v. Clikair S.A. (Lentoliikenne — Montrealin yleissopimus — Rahdinkuljettajien korvausvastuu kirjatusta matkatavarasta — 22 artiklan 2 kappale — Vastuun ylärajat matkatavaroiden tuhoutuessa, kadotessa, vahingoittuessa tai viivästyessä — Vahingon käsite — Aineelliset ja aineettomat vahingot)

3.7.2010   
            
            
               FI
            
            
               Euroopan unionin virallinen lehti
            
            
               C 179/10
            
         Unionin tuomioistuimen tuomio (kolmas jaosto) 6.5.2010 (Juzgado de lo Mercantilin no 4 (Espanja) esittämä ennakkoratkaisupyyntö) — Axel Walz v. Clikair S.A.
   (Asia C-63/09) (1)
   
   (Lentoliikenne - Montrealin yleissopimus - Rahdinkuljettajien korvausvastuu kirjatusta matkatavarasta - 22 artiklan 2 kappale - Vastuun ylärajat matkatavaroiden tuhoutuessa, kadotessa, vahingoittuessa tai viivästyessä - Vahingon käsite - Aineelliset ja aineettomat vahingot)
   2010/C 179/15
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Mercantil no 4
   
      Pääasian asianosaiset
   
   
      Kantaja: Axel Walz
   
      Vastaaja: Clikair S.A.
   
      Oikeudenkäynnin kohde
   
   Ennakkoratkaisupyyntö — Juzgado de lo Mercantil no 4 (Barcelona) — Eräiden kansainvälistä ilmakuljetusta koskevien sääntöjen yhtenäistämisestä tehdyn yleissopimuksen (Montrealin yleissopimus) 22 artiklan 2 kappaleen tulkinta (neuvoston päätös 2001/539/EY, EYVL L 194, s. 39) — Unionin tuomioistuimen toimivalta — Lentoliikenteen harjoittajien korvausvastuusta onnettomuustapauksissa 9.10.1997 annetun neuvoston asetuksen (EY) N:o 2027/1997 (EYVL L 285, s. 1) 3 artiklan tulkinta — Lentoliikenteen harjoittajien korvausvastuu matkustajien ja heidän matkatavaroittensa ilmakuljetuksessa — Matkatavaran tuhoutumista, katoamista, vahingoittumista ja viivästymistä koskevan korvausvastuun rajat — Aineelliset ja aineettomat vahingot
   
      Tuomiolauselma
   
   Eräiden kansainvälistä ilmakuljetusta koskevien sääntöjen yhtenäistämisestä Montrealissa 28.5.1999 tehdyn yleissopimuksen 22 artiklan 2 kappaleessa, jossa vahvistetaan lentoliikenteen harjoittajan vastuun yläraja muun muassa matkatavaroiden katoamisesta aiheutuneen vahingon osalta, tarkoitettua ilmaisua vahinko on tulkittava siten, että se pitää sisällään niin aineellisen kuin aineettomankin vahingon.
   
      (1)  EUVL C 102, 1.5.2009.